ช่วยตัวเองเด้อ
วาทะเด็ด ฝีปากกล้า ด่าสุภาพ ต้องยกให้คนแบงก์ชาติเค้าล่ะฮ่ะ
10 ก.ค. 2555

วาทะเด็ด ฝีปากกล้า ด่าสุภาพ ต้องยกให้คนแบงก์ชาติเค้าล่ะฮ่ะ 
วันก่อน “ไพบูลย์ กิตติศรีกังวาน” ผู้ช่วยผู้ว่าการแบงก์ชาติ ปาฐกถาในงานสมาคมบริษัทจดทะเบียนไทย มีภาคเอกชนร่วมฟังพรึ่บ ไพบูลย์เลยถือโอกาสเลกเชอร์ภาคเอกชนให้ท่องจำประสบการณ์จากเหตุการณ์วิกฤตโลก และประสบการณ์น้ำท่วมให้ดีๆ จะได้ไม่ผิด ไม่พลาด
ข้อแรก อย่าประมาท อย่าหมกมุ่นสูตรคณิตศาสตร์มากเกินไป ให้ใช้สามัญสำนึกให้มาก เปรียบกับเศรษฐกิจโลกที่ผันผวนตอนนี้
ข้อสอง สื่อสารนโยบายให้ชัด อะไรที่ฟังเกินความจริงให้คิดว่านั่นไม่ใช่ความจริง และข้อสาม อย่าหวังพึ่งภาครัฐ ให้พึ่งตัวเอง ข้อนี้ผู้ช่วยผู้ว่าการแบงก์ชาติบอกว่า สำคัญมากนะฮ้าฟ
“อันตรายมาก ถ้ารัฐบาลบอกเอาอยู่ ท่านต้องกลับไปทำการบ้านอย่างเร่งด่วน ท่านต้องเอาอยู่ด้วยตัวเอง อย่าให้คนอื่นเอาอยู่” ...เอื๊อกกก
ไพบูลย์ ยังย้ำว่า ประเทศจะไม่ก้าวหน้า ถ้ารอพึ่งพิงภาครัฐและไม่ยอมรับความจริงของชีวิตที่ว่าโลกมีความผันผวน
อร๊ายยย... ฟังแล้วอยากจะกรี๊ด แสบ ซี้ด ฝุดๆ ขอบอก...